એક દશકા પહેલા એવું વિચારવું પણ મુશ્કેલ હતું કે કોઈ એક્ટ્રેસ વગર, ડાન્સ તેમજ ફાઈટ સીકવન્સ વગર 60ની ઉંમર પાર કરી ચૂકેલા બે સ્ટાર્સને લઈને ફિલ્મ બનાવી શકાય છે. જોકે, છેલ્લા દસ વર્ષમાં સિનેમામાં બદલાવ આવ્યો અને તે બદલાવ પડદા પર પણ જોવા મળ્યો. તાજેતરમાં જ રિલીઝ થયેલી ‘હિચકી’, ‘ઓક્ટોબર’, ‘બિયોન્ડ ધ ક્લાઉડ્ઝ’ જેવી અનેક ફિલ્મ છે. જેણે કન્ટેન્ટ પ્રધાન ફિલ્મ્સનો જલવો છે તેમ સાબિત કર્યું છે. નિર્દેશક ઉમેશ શુક્લાની ‘102 નોટ આઉટ’ આવી જ એક ફિલ્મ છે. સૌમ્ય જોશી દ્વારા લખેલા ગુજરાતી નાટક પર આધારીત આ ફિલ્મ વૃદ્ધના એકલવાયા જીવનને દર્શાવે છે.